אנה פרומצ'נקו

**אנה פרומצ'נקו** (נולדה ב-11 בינואר 1954) היא אמנית ישראלית רב תחומית העוסקת בציור, מיצב, צילום ו-AI.

## ביוגרפיה
אנה פרומצ'נקו נולדה ברומניה בשם אנה פיש. אימה, רחל-אלה, הייתה רופאה, ואביה, יהודה, היה מהנדס. לאנה אח אחד. בגיל 7 עלתה המשפחה לישראל והתיישבה בגבעתיים.

בגיל 16 החלה ללמוד אומנות בבית הספר לאמנות קלישר בתל אביב. בצה"ל שירתה כספרנית בספריית המטכ"ל. בתום שירותה הצבאי פנתה ללימודי תואר ראשון בתולדות אמנות וקולנוע וטלוויזיה באוניברסיטת תל אביב והחלה לעסוק באמנות. לאורך השנים הציגה פרומצ'נקו את עבודותיה בגלריות ובמוזיאונים שונים בישראל ומחוצה לה, ביניהם מוזיאון פתח תקווה לאמנות; מוזיאון ארץ ישראל, תל אביב; מוזיאון יעקב אגם לאמנות, ראשון לציון; גלריה ברוורמן, תל אביב; גלריה "מקום לאמנות" בתל אביב; גלריה סטודיו משלך, ירושלים; "גלריה אלפרד" – מכון שיתופי לאומנות ותרבות בתל אביב; גלריה בנימין, תל אביב; בית האמנים, תל אביב; המוזיאון לתרבות הפלשתים, אשדוד; SDAI "המכון לאומנות מודרנית", סן דייגו; Kyoto Municipal Museum Of Art  קיוטו, יפן.

בשנים 1985–1991 הצטרפה למיזם של קורינה הסופרת – מפעל הילא"י – מושבות אומנים בין לאומיות במעלות תרשיחא ובמצפה רמון, שאירחו מאות יוצרים מהארץ ומהעולם במטרה לעודד דו-קיום לאומי באמצעות אומנות.

בשנים 1991–2010 כיהנה כחברת הוועד המנהל בעמותת "בימת קדם", שהפעילה תיאטרון והוצאת הספרים בשם זהה.

בשנים 2005–2017 כיהנה כחברת הוועד המנהל בעמותת "הכיוון מזרח" – כתב עת לספרות, לתרבות ולאומנות.

בשנים 1994–2021 כיהנה פרומצ'נקו בתפקיד מנכ"לית מגזין הרכב "אוטו" וניהלה את ההוצאה לאור של המגזין ואת אתר האינטרנט שלו.

בשנת 1979 נישאה לדני פרומצ'נקו ולהם שני ילדים.

## על יצירתה
פרומצ'נקו עוסקת בעבודותיה בחתירה האנושית אחר תחושת הביטחון. היא מייצרת מציאות חלופית ומערערת את האופן בו מבטו של הצופה מופנה תמידית לחיפוש אחר משמעות מקובלת, על ידי הנכחת דימויים אשר חומקים מעצם ייצוגם.

האוצר יאיר ברק כתב על עבודותיה של פרומצ'נקו בתערוכה "245", שהיא יוצרת עולם דומם ומפעים, מאיים ומכלה, מפתה ומבעית. זיכרון של מה שהאמנית מכנה "טביעות כנף" סינגולריות, בלתי נתונות לשעתוק; עדות למחזור חיים ומוות ולהתהוות של מבט.

האוצר ניר הרמט כתב על עבודותיה של פרומצ׳נקו, שהן בוחנות את הקשרים בין החזות של דימויים ודמויות למטא-פיזיקה שלהם ובין מסמן למסומן. לדבריו הן מערערות על תבניות הידע המוכרות, מרחיבות את הבנת המציאות של הצופה, ומציעות מבט אחר על דימויים שבמבט ראשון נראים בנאליים.

## גלריית תמונות

## תערוכות יחיד נבחרות
* 2023 – "(לא) מקום אחר", גלריה סטודיו משלך, ירושלים. אוצרת: מיטל מנור
* 2020 – “245” גלריה ברוורמן תל אביב, אוצר: יאיר ברק.
* 2017 – "מה קורה אחי", "בית האומנים", תל אביב. אוצר: אריה ברקוביץ'.
* 2015 – "חפץ. לב", "מקום לאמנות", תל אביב. אוצרת: שרי גולן.
* 2012 – "לא נעלמת", גלריה "פעילה", יפו. אוצרת: שרי גולן.

## תערוכות קבוצתיות נבחרות

## קישורים חיצוניים

* 
* מחוץ למסגרת, על הציור "העקידה" בתערוכת ״אחיזה״ בגלריה ״החללית״, מוסף ׳גלריה׳ בעיתון הארץ, 18 בספטמבר 2014.
* קציעה עלון, האלופה (או: דיוקן של כוח שהוא דיוקן של כאב), על הציור "האלופה הנעלמת", בתערוכה "אשת חיל", באתר ערב רב, 5 ביוני 2015.
* חוה ברונפלד־שטיין, "אשת חיל" – אתוס, ארוס, טנטוס, על הציור "האלופה הנעלמת" בתערוכה ״אשת חיל״, באתר ערב רב, ביוני 2015.
* סמדר שפי, טקסט התערוכה "מה קורה אחי", פורסם באתר ״החלון״, 10 ביולי 2017.
* אריה ברקוביץ', מתוך הטקסט לתערוכה "מה קורה אחי?", ״בית האומנים״ תל אביב, באתר הארץ, יולי 2017
* ענת מנדיל, אקטיביזם אוצרותי בתערוכה ״נשים יוצרות מציאות – מחווה לוותיקות העיר ראשון לציון״, באתר ערב רב, 18 ביוני 2019

## הערות שוליים

קטגוריה:אמניות ישראליות
קטגוריה:ציירות ישראליות
קטגוריה:ציירים ישראלים
קטגוריה:פסלות ישראליות
קטגוריה:פסלים ישראלים
קטגוריה:ישראליות ילידות רומניה
קטגוריה:ישראלים ילידי רומניה
קטגוריה:עולות בשנות ה-1960
קטגוריה:עולים בשנות ה-1960
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנולדו ב-1954
קטגוריה:ישראלים שנולדו ב-1954